Skote klap tydens Pta-transitoroof | Maroela Media
Die Gautengse polisie ondersoek 'n saak van transitoroof ná 'n Fidelity-transitovoertuig Woensdag opgeblaas is.
Sers. Sam Shibambo, woordvoerder van die polisie, het gesê die voorval het omstreeks 19:00 in Eersterust in die ooste van Pretoria plaasgevind.
"Die voertuig was na bewering op pad na die Pick n Pay-winkelsentrum op Hans Coverdale-weg toe dit skielik deur 'n groep swaar gewapende verdagtes aangeval is. Die voertuig is glo oopgeblaas en die verdagtes het op die vlug geslaan met 'n onbevestigde hoeveelheid kontant," het Shibambo gesê.
Niemand is tydens die voorval beseer nie. Volgens Shibambo het die verdagtes in 'n wit Audi A3 en 'n wit Hyundai I20 van die toneel gevlug.
"Die polisie is in kennis gestel van die motors en die polisie het hulle gevolglik in die Derdepoort-omgewing gewaar. Die verdagtes het glo op die polisie losgebrand en een beampte is gewond," het Shibambo gesê.
Shibambo het die publiek gevra om te help om bedrog, korrupsie en onetiese en verdagte gedrag by die polisie se provinsiale bystandnommers op 082 313 8299 en 082 444 4354 aan te meld.